

О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е
	№ 398	

Взето с Протокол № 43 от редовно заседание на Общински съвет – Чепеларе, проведено на 25.06.2026 година.


ОТНОСНО: Поемане на дълг, по реда на Закона за общинския дълг, за осигуряване на финансиране по проект: “Реконструкция, ремонт, оборудване и обзавеждане на ДГ „Чепеларе“ – база „Здравец“ и база „Елхица“ в гр. Чепеларе, община Чепеларе”

Общински съвет – Чепеларе като изслуша предложението на кмета на общината, становищата на постоянните комисии по „Бюджет и финанси“, „Туризъм, проекти и инвестиции“ и проведените разисквания на основание чл.21, ал.1, т.10 от ЗМСМА, във връзка с чл.32 от ЗПФ и чл.17 от ЗОД,


     Р   Е   Ш   И:

	
	Общински съвет град Чепеларе дава съгласие:
	1.	Община Чепеларе да сключи договор за кредит с „Фонд ФЛАГ” ЕАД, по силата на който да поеме краткосрочен общински дълг в евро, с цел реализацията на проект: „Реконструкция, ремонт, оборудване и обзавеждане на ДГ „Чепеларе“ – база „Здравец“ и база „Елхица“ в гр. Чепеларе, община Чепеларе ”, финансиран от Стратегически план за развитие на земеделието и селските райони (СПРЗСР) 2023-2027, Интервенция „II.Г.6 - Инвестиции в основни услуги и дребни по мащаби инфраструктура в селските райони” при следните основни параметри:
	•	Максимален размер на дълга – 492 609 (четиристотин деветдесет и две хиляди шестотин и девет евро)
	•	Валута на дълга – евро 
	•	Вид на дълга – краткосрочен дълг, поет с договор за общински заем в евро, под формата на договор за кредит
	•	Условия за погасяване: 
	-	Срок на погасяване – до 12 месеца, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване
	-	Източници за погасяване на главницата – чрез плащанията от Държавен фонд „Земеделие” съгласно Административен договор за предоставяне на безвъзмездна финансова помощ № 21/Г.6/02/004000-C01 от 25.11.2025 г., с възстановен данък добавена стойност (ДДС) по проекта, и/или от собствени бюджетни средства и/или трансфери от централния бюджет.
[bookmark: _GoBack]	•	Максимален лихвен процент – шестмесечен EURIBOR плюс максимална надбавка от 4.083 % 
	•	Други такси, наказателни лихви, неустойки и разноски – съгласно ценовата политика на „Фонд ФЛАГ“ и Управляващата банка
	•	Начин на обезпечение на кредита:
	-	Учредяване на залог върху вземанията на община Чепеларе по Административен договор за предоставяне на безвъзмездна финансова помощ  № 21/Г.6/02/004000-C01 от 25.11.2025 г., сключен между община Чепеларе и Държавен фонд „Земеделие” за изпълнението на проект „Реконструкция, ремонт, оборудване и обзавеждане на ДГ „Чепеларе“ – база „Здравец“ и база „Елхица“ в гр. Чепеларе, община Чепеларе ”, постъпващи по банкова сметка, вземанията за наличностите по която, настоящи и бъдещи, също са обект на особен залог; 
	-	Учредяване на залог върху вземанията на община Чепеларе, произтичащи от наличност по банкова сметка, представляваща средства  от възстановен данък върху добавената стойност (ДДС) във връзка с изпълнението проект  „Реконструкция, ремонт, оборудване и обзавеждане на ДГ „Чепеларе“ – база „Здравец“ и база „Елхица“ в гр. Чепеларе, община Чепеларе ” по Административен договор за предоставяне на безвъзмездна финансова помощ  № 21/Г.6/02/004000-C01 от 25.11.2025 г., сключен между община Чепеларе и Държавен фонд „Земеделие”;
	-	Учредяване на особен залог върху съвкупността от всички настоящи и бъдещи парични вземания с произход настоящи и бъдещи приходи на община Чепеларе по чл.45, ал.1, т.1, букви от „а“ до „ж“ от Закона за публичните финанси, както и трансфери за местни дейности, включително обща изравнителна субсидия, съгласно чл.52, ал.1, т.1, буква „б“ от Закона за публичните финанси, включително, но не само и тези приходи, постъпващи след централизация по бюджетната сметка на община Чепеларе и по всички бъдещо откривани сметки за бюджетни средства с титуляр общината,  като настоящите и бъдещи вземания за наличностите по посочената банкова сметка също са обект на особения залог;
	2.	Възлага и делегира права на кмета на община Чепеларе да подготви искането за кредит, да го подаде в офиса на „Фонд ФЛАГ” ЕАД, да подпише договора за кредит и договорите за залог, както и да извърши всички останали необходими правни и фактически действия за изпълнение на решението по т.1.



Общ брой на общинските съветници: 13
Гласували: 12

Ангел Николов - „ЗА“                                                 д-р Лилия Милина - „ЗА“
Анета Пашалиева - „ЗА“                                             Петя Касабова - „ЗА“                                 
Асен Хаджиев - „ЗА“                                                   Радомира Йорданова - „ОТСЪСТВА“                                  
Весела Хаджиева Русенова - „ЗА“                             Славка Чакърова - „ЗА“
Димитър Герджиков - „ЗА“                                        Стоян Андреев - „ЗА“
Екатерина Петрова - „ЗА“                                           Филип Делисивков - „ЗА“                                 
Елка Ангьозова - „ЗА“                                                     

 “ЗА”- 12;
“ПРОТИВ”- 0;
“ВЪЗДЪРЖАЛ СЕ”- 0;	             			



 ПРЕДСЕДАТЕЛ НА ОБЩИНСКИ
СЕКРЕТАР: ……………			              СЪВЕТ - ЧЕПЕЛАРЕ: ……………
     /СТЕФКА СТАНКОВА/				                     /ЕКАТЕРИНА ПЕТРОВА/

